81/195/ETY: Komission päätös, tehty 16 päivänä maaliskuuta 1981, siementen neuvoa-antavan komitean lainsäädännön lähentämiseen tarkoitetun erityisjaoston perustamisesta



Virallinen lehti nro L 088 , 02/04/1981 s. 0042 - 0044

Suomenk. erityispainos Alue 3 Nide 13 s. 0031

Espanjank. erityispainos: Luku 03 Nide 21 s. 0066

Ruotsink. erityispainos Alue 3 Nide 13 s. 0031

Portugalink. erityispainos: Luku 03 Nide 21 s. 0066



KOMISSION PÄÄTÖS, tehty 16 päivänä maaliskuuta 1981, siementen neuvoa-antavan komitean lainsäädännön lähentämiseen tarkoitetun erityisjaoston perustamisesta (81/195/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että komissiolle on tärkeää kerätä ammatinharjoittajien ja kuluttajien lausuntoja ongelmista, joita siemeniä koskevan lainsäädännön lähentäminen aiheuttaa, talous- ja sosiaalikomitea on arvioinut 24 päivänä toukokuuta 1972 antamassaan kertomuksessa, että olisi hyvin suotavaa perustaa, samoin kuin maatalouden yhteisessä markkinajärjestelyssä, pysyvän elintarvikekomitean ja pysyvän eläinlääkintäkomitean rinnalle neuvoa-antava komitea, jossa olisi erilaisten taloudellisten ja sosiaalisten ryhmien edustajia, kaikkien ammatinharjoittajien, joita tämän siemeniä koskevan lainsäädännön lähentämisen täytäntöönpano suoranaisesti koskee, sekä kuluttajien olisi voitava osallistua komission pyytämien lausuntojen laatimiseen, ja jäsenvaltioiden kyseisen alan työntekijöiden ammattiyhdistykset sekä kuluttajaryhmittymät ovat perustaneet yhteisön tasolle järjestöjä, ON PÄÄTTÄNYT SEURAAVAA: 1 artikla 1. Perustetaan komission siementen neuvoa-antavaan komiteaan erityisjaosto lainsäädännön lähentämistä varten, jäljempänä "jaosto". 2. Jaosto antaa toiminnastaan kertomuksia komitealle. 3. Jaosto muodostuu maataloudessa, puutarhaviljelyssä ja metsätaloudessa käytettävien siementen ja lisäysaineiston tuottajien, lisääjien, kauppiaiden ja jakelijoiden sekä työntekijöiden ja kuluttajien järjestöjen edustajista. 2 artikla 1. Komissio voi kuulla jaostoa kaikissa ongelmissa, jotka koskevat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa koskevan lainsäädännön lähentämistä. 2. Jaoston puheenjohtaja voi ilmoittaa komissiolle tilaisuudesta kuulla komission toimivaltaan kuuluvasta asiasta, josta sille ei ole esitetty lausuntopyyntöä. Puheenjohtaja tekee niin myös jonkin jaostossa olevan taloudellisen ryhmän pyynnöstä. 3 artikla 1. Jaosto koostuu yhdestätoista pysyvästä jäsenestä ja enintään kahdestakymmenestäneljästä tilapäisestä jäsenestä. 2. Pysyvät jäsenet vastaavat oman ryhmänsä työn yhteen sovittamisesta. 3. Pysyvien jäsenten paikat jaetaan seuraavasti: P kaksi paikkaa maataloustuottajille, P kaksi paikkaa maatalousosuuskunnille, P kolme paikkaa maataloudessa, puutarhaviljelyssä ja metsätaloudessa käytettävien siementen ja lisäysaineiston tuottajille, lisääjille, kauppiaille ja jakelijoille, P kaksi paikkaa työntekijöille, P kaksi paikkaa kuluttajille. 4. Edellä 3 kohdassa luetellut taloudelliset ryhmät voivat kukin nimetä enintään neljä tilapäistä jäsentä, lukuun ottamatta siementen tuottajia, lisääjiä, kauppiaita ja jakelijoita, jotka voivat nimetä enintään kahdeksan tilapäistä jäsentä. 4 artikla 1. Komissio nimittää jaoston pysyvät jäsenet seuraavien toimielinten ja järjestöjen esittämien ehdotusten perusteella: Maataloustuottajat Euroopan talousyhteisön tuottajajärjestöjen komitea (COPA) Maatalousosuuskunnat Euroopan talousyhteisön maatalouden osuustoiminnan yleiskomitea (COGECA) Maataloudessa, puutarhaviljelyssä ja metsätaloudessa käytettävien siementen ja lisäysaineiston tuottajat, lisääjät, kauppiaat ja jakelijat Edustavimmat yhteisön tasolle perustetut ammatilliset järjestöt Työntekijät Euroopan ammattiyhdistysten liitto (CES) Kuluttajat Komission päätöksellä 73/306/ETY() perustettu neuvoa-antava kuluttajakomitea. 2. Jokaista täytettävää paikkaa varten nämä toimielimet ja järjestöt ehdottavat kahta eri kansallisuutta olevaa ehdokasta, jotka ovat yhteisön jäsenvaltioiden kansalaisia. 3. Samat toimielimet ja järjestöt tekevät vähintään kahdeksan vuorokautta ennen kutakin kokousta komissiolle muista edustajista kirjallisen ehdotuksen, joka on osoitettu 9 artiklan 3 kohdassa määritellylle sihteeristölle. 5 artikla 1. Jaoston pysyvän jäsenen toimikausi on kolme vuotta. Sama jäsen voidaan valita uudeksi toimikaudeksi. Suoritetuista tehtävistä ei makseta palkkaa. Kolmen vuoden jakson päättymisen jälkeen jaoston pysyvät jäsenet pysyvät toimessa, kunnes jäsenen tilalle nimetään uusi jäsen tai jäsenten toimikausi uusitaan. Pysyvän jäsenen kolmen vuoden toimikausi päättyy myös jäsenen erotessa tai kuollessa. Toimikausi päättyy myös, jos jäsenen ehdokkuutta esittänyt järjestö pyytää, että hänen tilalleen nimitetään uusi jäsen. Pysyvän jäsenen korvaaminen jäljelle jääväksi toimikaudeksi suoritetaan 4 artiklan 1 ja 2 kohdassa määrättyä menettelyä noudattaen. 2. Komissio julkaisee tiedoksi luettelon pysyvistä jäsenistä Euroopan yhteisöjen virallisessa lehdessä. 6 artikla 1. Jaoston pysyvät jäsenet valitsevat keskuudestaan puheenjohtajan kolmen vuoden toimikaudeksi. 2. Puheenjohtaja nimetään ensimmäisessä äänestyksessä läsnä olevien pysyvien jäsenten kahden kolmasosan enemmistöllä ja myöhemmissä äänestyksissä läsnä olevien pysyvien jäsenten enemmistöllä. 3. Jaosto voi samaa menettelyä noudattaen perustaa puheenjohtajiston. Tällöin puheenjohtajistoon kuuluu puheenjohtajan lisäksi enintään yksi edustaja kustakin jaostossa edustettuna olevasta sellaisesta taloudellisesta ryhmittymästä, johon puheenjohtaja ei kuulu. Puheenjohtajiston jäsenet huolehtivat varapuheenjohtajan tehtävistä. Puheenjohtajisto valmistelee ja järjestää jaoston työt. 7 artikla Jonkin taloudellisen ryhmittymän pyynnöstä puheenjohtaja voi kutsua tämän alan valtuuttaman sijaisen osallistumaan jaoston kokouksiin. Hän voi myös kutsua kenen tahansa henkilön, jolla on erityistä asiantuntemusta yhdessä esityslistaan merkityistä aiheista osallistumaan asiantuntijana jaoston ja työryhmien työskentelyyn. Asiantuntijat osallistuvat kuitenkin ainoastaan sen kysymyksen käsittelyyn, jonka vuoksi heidät on kutsuttu. 8 artikla Jaosto voi perustaa työryhmiä. Työryhmät nimeävät puheenjohtajan ja esittelijän. Työryhmien tehtävänä on antaa kertomuksia jaostolle tämän vahvistamista aiheista. 9 artikla 1. Jaosto kokoontuu komission toimipaikassa sen kutsusta. Puheenjohtajisto kokoontuu puheenjohtajan yhteisymmärryksessä komission kanssa esittämästä kutsusta. 2. Komission asianomaisten osastojen edustajat osallistuvat jaoston, puheenjohtajiston ja työryhmien kokouksiin. 3. Komission osastot huolehtivat jaoston, puheenjohtajiston ja työryhmien sihteeristön tehtävistä. 10 artikla 1. Komissio voi 4 artiklan 1 kohdassa tarkoitettujen toimielinten ja järjestöjen ehdotuksesta nimetä tarkkailijoita jaoston pysyvien jäsenten toimikauden pituiseksi ajaksi hoitamaan hallinnollisia yhteyksiä jaoston sihteeristön kanssa. 2. Tarkkailijat saavat osallistua jaoston ja työryhmien kokouksiin; tarkkailijat eivät kuitenkaan osallistu käsittelyyn. 11 artikla Jaoston käsittelemät asiat koskevat komission esittämiä lausuntopyyntöjä. Asioita ei ratkaista äänestämällä. Pyytäessään jaoston lausuntoa komissio voi asettaa määräajan, jonka kuluessa lausunto on annettava. Jaostossa edustettuina olevien taloudellisten ryhmittymien kannat ovat komissiolle toimitetussa selvityksessä. Jos jaosto on päässyt yksimielisyyteen pyydetystä lausunnosta, se laatii yhteiset päätelmät, jotka liitetään selvitykseen. Komissio antaa tulokset asioiden käsittelystä tiedoksi neuvostolle ja siementen pysyvälle komitealle viimeksi mainittujen pyynnöstä. 12 artikla Kun komissio ilmoittaa jaoston jäsenille, että pyydetty lausunto tai esitetty kysymys on luottamuksellisesta aiheesta, jaoston jäsenten kokouksiin osallistuvat henkilöt eivät saa ilmaista tietoja, jotka ovat tulleet heidän tietoonsa jaoston tai työryhmien työn kautta, sanotun kuitenkaan rajoittamatta perustamissopimuksen 214 artiklan määräysten soveltamista. Tällöin ainoastaan jaoston jäsenet ja komission osastojen edustajat osallistuvat kokouksiin. 13 artikla Tämä päätös tulee voimaan 16 päivänä maaliskuuta 1981. Tehty Brysselissä 16 päivänä maaliskuuta 1981. Komission puolesta Poul DALSAGER Komission jäsen () EYVL N:o L 283, 10.10.1973, s. 18